2018/0194 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis

an seasamh ón gComhairle i dtaca le Togra le haghaidh Rialachán ó Pharlaimint na hEorpa agus ón gComhairle lena mbunaítear clár um malartú, cúnamh agus oiliúint chun an euro a chosaint ar ghóchumadh don tréimhse 2021-2027 (clár ‘Pericles IV’)





1.Cúlra

An dáta a tíolacadh an togra chuig Parlaimint na hEorpa agus chuig an gComhairle

(COM(2018)0369 / 2018/0194 (COD) 31 Bealtaine 2018 Dáta na dTuairimí ó Choiste Eacnamaíoch agus Sóisialta na hEorpa 19 Meán Fómhair 2018 Dáta an tseasaimh ón mBanc Ceannais Eorpach 16 Lúnasa 2018 Dáta an tseasaimh ó Pharlaimint na hEorpa, an chéad léamh: 13 Feabhra 2019 An dáta a glacadh an seasamh ón gComhairle: 13 Aibreán 2020

2.Cuspóir an togra ón gCoimisiún

Mar airgeadra aonair an Aontais, is croíleas Eorpach é an euro, ar gá gach gné dá shláine a chosaint. Is fíorfhadhb don Aontas agus dá institiúidí í an góchumadh. Is suntasach iad na bagairtí a bhaineann leis sin go fóill, mar is léir ón méadú atá tagtha ar an oiread euro góchumtha ardcháilíochta agus gnéithe slándála bréige, mar shampla holagraim, atá ar fáil ar an idirlíon/líon dorcha agus ós rud é go bhfuil ann do phríomhionaid ghóchumtha, mar shampla sa Cholóim, i bPeiriú agus sa tSín. Déanann nótaí bainc góchumtha dochar do shaoránaigh agus do ghnólachtaí, nach bhfaigheann aisíocaíocht ar nótaí bainc góchumtha fiú más de mheon macánta a fuair siad iad. Go ginearálta, imríonn an góchumadh tionchar ar an stádas mar airgead dlítháirgthe atá ag nótaí bainc dílse agus ag boinn dhílse euro, chomh maith le tionchar ar an muinín atá ag saoránaigh agus gnólachtaí astu. Ag seo cuspóir ginearálta an chláir: Góchumadh agus calaois ghaolmhar a chosc agus a chomhrac sa dóigh is go bhfeabhsófar iomaíochas gheilleagar an Aontais agus go ndaingneofar inbhuanaitheacht an airgeadais phoiblí.

Tá an cuspóir sonrach seo a leanas ag an gclár: Nótaí bainc agus boinn euro a chosaint ar ghóchumadh agus ar chalaois ghaolmhar, trí thacú leis na bearta arna ngabháil de láimh ag na Ballstáit agus trí chur leo, agus trí chúnamh a thabhairt d'údaráis inniúla náisiúnta agus d'údaráis inniúla an Aontais agus iad ag iarraidh dlúthchomhar tráthrialta agus malartú an chleachtais is fearr a fhorbairt eatarthu féin agus leis an gCoimisiún lena n‑áirítear, i gcás inarb iomchuí, tríú tíortha agus eagraíochtaí idirnáisiúnta. Is é Airteagal 133 den Chonradh ar Fheidhmiú an Aontais Eorpaigh (CFAE) bunús dlí an togra ón gCoimisiún.

3.Tráchtanna maidir leis an seasamh ón gComhairle

Is léiriú iomlán é seasamh na Comhairle arna ghlacadh ar an gcéad léamh an comhaontú ar thángthas air ag an gcruinniú tríthaobhach idir Parlaimint na hEorpa, an Chomhairle agus an Coimisiún, cruinniú a tugadh i gcrích an 29 Eanáir 2021. Áirítear le príomhphointí an chomhaontaithe sin an méid seo a leanas:

–Is é seo a leanas cuspóir ginearálta an Chláir, mar atá leagtha amach in Airteagal 2: chun góchumadh agus calaois ghaolmhar a chosc agus a chomhrac, sláine nótaí bainc agus bhoinn euro a chaomhnú, agus, ar an gcaoi sin, muinín na saoránach agus na ngnólachtaí as dílse na nótaí bainc agus na mbonn sin a neartú agus, dá bhrí sin, feabhas a chur ar an muinín atá ag saoránaigh agus ag gnólachtaí as geilleagar an Aontais, agus inbhuanaitheacht an airgeadais phoiblí á háirithiú ag an am céanna.

–EUR 6,193,284 a bheidh san imchlúdach airgeadais le haghaidh chur chun feidhme an Chláir, de réir Airteagal 3.

–Agus na cláir oibre á n‑ullmhú aige de bhun Airteagal 10, cuirfidh an Coimisiún san áireamh gníomhaíochtaí atá ann cheana agus atá beartaithe ag BCE agus Europol i gcoinne ghóchumadh an euro agus calaois.

–An malartú faisnéise atá dírithe ar dhea‑chleachtais maidir le góchumadh agus calaois a bhaineann leis an euro a chosc, beidh sé incháilithe freisin le haghaidh tacaíocht airgeadais

–Cuirtear an Banc Ceannais Eorpach le liosta na n‑institiúidí a gcuirfear torthaí bliantúla ar fáil dóibh maidir le torthaí an Chláir

–Déantar an focal neamhspleách, mar a cheaptar é sa rialachán reatha Pericles 2020, a thabhairt isteach in Airteagal 13 ina ndéantar foráil maidir le meastóireacht eatramhach neamhspleách a dhéanamh.

–San Iarscríbhinn, tháinig na comhreachtóirí ar chomhaontú maidir leis na táscairí feidhmíochta seo a leanas chun meastóireacht a dhéanamh ar an gclár:

·(a) an líon euro góchumtha a braitheadh;

·(b) an líon ceardlann neamhdhleathach a cuireadh ó mhaith;